"Cifrele nu mint!" Răducioiu l-a "taxat" pe Mutu după egalul dintre Farul și CFR: "Nu s-a schimbat nimic în bine"
Farul Constanța - CFR Cluj, scor 1-1, în etapa cu numărul 29 din Superliga.
După meci, Florin Răducioiu a punctat faptul că CFR Cluj l-a demis pe Mandorlini când diferența de puncte față de FCSB, liderul din Superliga, era tot de 11 puncte.
În momentul de față, situația CFR-ului poate fi și mai rea decât în mandatul lui Mandorlini, deoarece FCSB joacă duminică împotriva Petrolului Ploiești și se poate distanța la 14 puncte de ardeleni în cazul unei victorii.
În plus, Răducioiu a susținut că Mutu nu a reușit să schimbe fața echipei de când a ajuns în Gruia și că CFR Cluj arată ca o echipă fără identitate.
"Cifrele nu mint. Sunt aceleași puncte (11). A fost alegerea clubului de a-l schimba pe Mandorlini, însă nu s-a schimbat nimic în bine, ba poate fi mai rău dacă se impune mâine FCSB.
Văd că Mutu dă vina pe deplasări, dar nu poți să faci asta, pentru că ăsta e fotbalul, se întâmplă și asta.
Nu mi-a plăcut deloc meciul, mă așteptam la mai mult de la cele două echipe. În plus, Clujul nu-mi place, l-au shimbat pe Mandorlini, dar jocul echipei nu are o direcție, nu poți să spui că s-a schimbat...", a spus Florin Răducioiu la Primasport.
- Andrea Mandorlini s-a despărțit de CFR Cluj pe 24 ianuarie 2024, când distanța dintre lider și ardeleni era de 11 puncte, iar locul său a fost luat de Adrian Mutu.
Farul Constanța - CFR Cluj, scor 1-1
Constănțenii au deschis scorul în minutul 65 al meciului prin Deaconu, iar echipa lui Mutu a restabilit egalitatea în minutul 82, prin Ajeti.
În urma rezultatului de sâmbătă seară, CFR Cluj a acumulat 50 de puncte și ocupă locul trei în clasament, în timp ce Farul se află pe cinci, cu 42 de puncte.
Etapa viitoare, ultima din sezonul regulat, CFR Cluj primește vizita lui FC Hermannstdt, în timp ce Farul se va deplasa la Botoșani pentru duelul cu ultima clasată din Superliga.
Urmăriți SPORT.RO și pe Google News